KHL: gólokkal fűszerezett csoportrangadó - Tipplap.hu - Tuti tippek sportfogadáshoz
2019.11. 18.
KHL: gólokkal fűszerezett csoportrangadó
A Csernyisev Divízió két éllovasa csap össze egymással hétfő délután a KHL-ben. Az Avangard zsinórban harmadszor nyerne, míg a Szalavat kijavítaná a Jaroszlavl elleni 5-1-es bukást. Lássuk, mire jut egymás ellen a két topcsapat.
Az előző idényben keleten 4. kiemeltként playoff-ba jutó, majd egészen a nagydöntőig menetelő (ahol végül a CSZKA verte meg őket) Avangard ezúttal is remek szezont fut. Vezeti csoportjukat 38 ponttal, ám előnyük mindössze 3 pont mai ellenfelükkel szemben. A Keleti Konferencia 3. leghatékonyabb támadósora a hazaiaké: 71 gólt lőttek, 12 hazai meccsükön pedig 32 gólig jutottak eddig. Otthon egyébként már 4 veresége van 8 siker mellett a társaságnak, de legutóbbi 2 hazai fellépésén nyerni tudott a gárda (Amur 3-2, Dinamo Moszkva 4-3). Hat potenciálisan gólveszélyes játékos rohamozza az ellenfelek kapuját: Beck és Andrighetto már 8-8 gólos, de a Semyonov-Voynov-Shumakov hármas is 7-7 találatot jegyez. Úgy fest tehát, hogy a svájci Andrighetto megszerzése az NHL-ből (Colorado) jó húzás volt és a SZKA-tól érkezett Voynov sem okoz csalódást. A kapuban Bobkov 92.6%-kal véd, de a csere Sudnitsin 92.7%-kos hatékonysága is remek.
A vendég Szalavat szintén a rájátszásra hajt, az előző idényben a főcsoportdöntőt bukták el mai ellenfelükkel szemben 6 meccs során. Nem lehet panasz az idei teljesítményre, hiszen tapadnak a riválisra a csoportban, és egy esetleges mai sikerrel még közelebb kerülhetnek. Az előző meccsén nagyot botlott a társaság, hiszen 5-1-re véreztek el a jobb szezonokat is látott Jaroszlavl vendégeként. A védelem nem állt a helyzet magaslatán, ráadásul a fegyelmezetlenség is komoly gond volt, 7 kiállítással büntették őket a bírók, melyből ráadásul kettő 2+2 perces volt. Nagyságrendileg védekezésben és támadásban is ugyanarra képesek, mint az Avangard: csupán 2 góllal lőttek kevesebbet, és hárommal kaptak többet 28 meccs során. Az NHL-ből érkezett Soshnikov már 14 gólnál tart, a svéd Omark pedig 20 gólpasszt adott már, mellettük a Kugryshev-Larsen-Hartikainen hármas emelhető ki. Vendégként is pozitív a gárda mérlege: 8 siker mellett 7 vereség szerepel, a -2-es negatív gólarány viszont korrekcióra szorulna. A kapuban Metsola 24 meccsen 93.4%-kot hozott eddig össze, de a csere Kareyev 91%-kos hatékonysága is vállalható.
Rangadó lesz ez a javából, ahol két olyan támadósor találkozik, amelyekben komoly potenciál van. Sok kiállítást várok a mai meccsen, amely az Avangard 20.2%-kos emberelőny-kihasználásának kedvezhet - és persze a góloknak is. Ebben az idényben már kétszer találkoztak a felek, mindkétszer a Szalavat volt a pályaválasztó. Mindkét alkalommal az Avangard tudott győzni: legutóbb szétlövés után 2-1-re, előtte pedig szeptember 9-én 5-2 arányban. Van miért visszavágnia tehát a vendégeknek, ehhez azonban gólok kellenek majd. Az irodák kevés gólos meccset várnak, a 4.5 gól feletti tippet 1.80 környékére lőtték be, amely az Unibet és a bet365 esetén a túlóra utáni gólokra is vonatkozik. A két támadósort elnézve ebben látok potenciált, hiszen már egy 2-2-es eredménnyel is nyerő lesz a tipp.
Unibet 1.79 MEGTESZEM
4.5 gól felett | 1.85 | (4/10)
Jtomi 2019-11-18 20:21:10
Szia! El tudnálak érni valahogy privátban? Szeretnék átbeszélni veled egy hosszabb távú együttműködést?! Üdv: JT
prigioni 2019-11-18 20:31:56
Jó választás! A cikkírók közül a legjobb!
Matthewryz 2019-11-18 13:10:23
Szia . Vasas csíkszereda 7.5 overrol mit gondolsz? Eléggé sokat kap a vasas a szereda meg sokat ut :) ? Koszi
Andrew 2019-11-18 13:16:21
Szia! Őszintén szólva a külföldi ligákban szereplő csapatokon (DVTK, MAC, Fehérvár) kívül egyáltalán nem vagyok képben a magyar hokival, a hazai pontvadászatot nem követem. Amennyire látom, azon a derbin a Csíkszereda csapatán múlik, mennyi gól lesz. Csak a statisztikai infókra tudok támaszkodni, amely szerint bőven 50% alatt van a 7.5 over esélye és ha jól láttam 2-es odds körül kapható ez az opció, így erősen kérdőjeles számomra az értékessége.
Matthewryz 2019-11-18 13:41:44